ສະຫະລັດ ປະກາດ ຄວາມໝາຍໝັ້ນ ຕໍ່ການລົງທຶນໃໝ່ ໃນອາຟຣິກາ ມູນຄ່າ 33 ຕື້ດອລລ່າ (ສະໄລດ໌/ວີດີໂອ)
ຄຳ​ໝັ້ນໝາຍສ່ວນ​ໃຫຍ່​ ຈະ​ມາ​ ຈາກ​ພາກ​ສ່ວນ​ ບໍລິສັດ​ເອກະ​ຊົນ ​ເຊັ່ນ​ບໍ​ລິ​ສັດ ​Coca-Cola ແລະ ​ IBM.
ປະທານາທິບໍດີ ບາຣັກ ໂອບາມາ ກ່າວວ່າ ສະຫະລັດໄດ້ ທຳຄວາມໝັ້ນໝາຍ ຢ່າງໃຫຍ່ ແລະລະຍະຍາວ ຕໍ່ອາຟຣິກາ ດ້ວຍການລົງທຶນໃໝ່ ເປັນມູນຄ່າ 33 ຕື້ດອລລ່າ ໃນຄຳປາໄສເມື່ອວັນອັງຄານວານນີ້ ຢູ່ກອງປະຊຸມທຸລະກິດ ສະຫະລັດ-ອາຟຣິກ ໃນວໍຊິງຕັນນັ້ນ ທ່ານ ໂອບາມາ ກ່າວວ່າ ຄວາມໝັ້ນໝາຍ ດ້ານການລົງທຶນ ແລະການເງິນໃໝ່ນີ້ ແມ່ນ ຈະສະໜັບສະໜຸນວຽກເຮັດງານທຳ ໃຫ້ທັງອາຟຣິກາ ແລະ ອາເມຣິກາ ຄຳໝັ້ນໝາຍສ່ວນໃຫຍ່ຈະມາຈາກພາກສ່ວນ ບໍລິສັດເອກະຊົນ ເຊັ່ນບໍລິສັດ Coca-Cola ແລະ  IBM ທ່ານໂອບາມາ ໄດ້ເນັ້ນວ່າ ສະຫະລັດບໍ່ໄດ້ມີຄວາມສົນໃຈນຳສະເພາະ ແຕ່ຊັບພະຍາ ກອນທຳມະຊາດ ອັນຫລວງຫຼາຍ ທີ່ຈະໄດ້ຄົ້ນພົບ ຢູ່ໃນອາຟຣິກາເທົ່ານັ້ນ ທ່ານໃຫ້ ຂໍ້ສັງເກດວ່າ ການຄ້າຂາຍກັບອາຟຣິການັ້ນ ຍັງເປັນພຽງພາກສ່ວນນ້ອຍໆ ຂອງການ ຄ້າທັງໝົດ ຂອງສະຫະລັດ ແລະກ່າວຕື່ມວ່າ ກອງປະຊຸມສຸດຍອດອາຟຣິກາ 3 ມື້ ສິ້ນສຸດລົງໃນວັນພຸດມື້ນີ້